**SPECIALIŲJŲ UGDYMOSI POREIKIŲ ĮVERTINIMAS PEDAGOGINĖJE**

**PSICHOLOGINĖJE TARNYBOJE**

**2022 m.**

Klaipėdos r. pedagoginėje psichologinėje tarnyboje (toliau Tarnyba) vertinami asmenys nuo 0 iki 21 metų, kurie gyvena Klaipėdos rajono savivaldybės teritorijoje ir (arba) yra ugdomi Klaipėdos rajono savivaldybės ugdymo įstaigose, kurių steigėja yra Klaipėdos rajono savivaldybės taryba. Vertinimas atliekamas tėvams (globėjams, rūpintojams) sutikus.

**Specialieji ugdymosi poreikiai** – pagalbos ir paslaugų ugdymo procese reikmė, atsirandanti dėl išskirtinių asmens gabumų, įgimtų ir įgytų sutrikimų, nepalankių aplinkos veiksnių.

**Įvertinimo tikslas** – nustatyti švietimo pagalbos ir paslaugų reikmes, rekomenduoti ugdymo programą, specialiąsias mokymo ir techninės pagalbos priemones, ugdymosi aplinkos pritaikymo būdus, siekiant sudaryti specialiųjų ugdymosi poreikių turinčiam mokiniui (vaikui) optimalias ugdymosi sąlygas.

**Įvertinimas** atliekamas remiantis dokumentu:

[*Mokinio specialiųjų ugdymosi poreikių (išskyrus atsirandančių dėl išskirtinių gabumų) pedagoginiu, psichologiniu, medicininiu ir socialiniu pedagoginiu aspektais įvertinimo ir specialiojo ugdymosi skyrimo tvarkos aprašas, patvirtintas Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1775*](https://e-seimas.lrs.lt/portal/legalAct/lt/TAD/TAIS.408134/wEnWhRhcKt?jfwid=-i5h6asqht)

**Kompleksinį mokinių**įvertinimą atlieka Tarnybos specialistai: psichologas, specialusis pedagogas, logopedas, socialinis pedagogas, surdopedagogas ir/ar tiflopedagogas ( jeigu vaikas turi klausos ir/ar regos sutrikimų, pagal poreikį specialistai atvyksta į Tarnybą).

**Vaiko, nelankančio ugdymo įstaigos** specialiųjų ugdymosi poreikių įvertinimas atliekamas, kai kreipiasi tėvai (globėjai, rūpintojai) dėl vaiko kalbos, bendravimo, elgesio ar kitų sunkumų, pateikdami sutikimą dėl ugdymosi sunkumų priežasčių įvertinimo pedagoginėje psichologinėje tarnyboje, vaiko piešinių ar kitokių darbų, vaiko sveikatos būklės įvertinimo dokumentų kopijas.

**Ikimokyklinio, priešmokyklinio ir mokyklinio amžiaus mokinių (vaikų)**specialieji ugdymosi poreikiai vertinami Tarnyboje, atlikus pirminį įvertinimą ugdymo įstaigos Vaiko gerovės komisijoje.

**Vaiko gebėjimų vertinimas susideda**: dokumentų priėmimas, vaiko gebėjimų vertinimas, rezultatų kiekybinė ir kokybinė analizė, išvadų formulavimas, išvadų ir rekomendacijų pateikimas tėvams (globėjams, rūpintojams).

Būtina išankstinė registracija telefonu 8 670 88942.

Informacija telefonu 8 688 32863 arba elektroniniu paštu info@klrppt.lt.